Koprivničke vode d.o.o., Mosna ulica 15a, Koprivnica, OIB: 20998990299, koje zastupa Predsjednik Uprave Zdravko Petras, dipl.ing.građ. (u daljnjem tekstu: Davatelj)

i

\_(naziv udruge/neprofitne organizacije)\_\_\_\_\_\_\_\_\_, \_\_\_(adresa)\_\_\_\_\_\_\_\_, OIB:\_\_\_\_\_\_\_\_\_\_, koju zastupa \_\_\_\_\_\_( funkcija osobe ovlaštene za zastupanje, ime i prezime)\_\_\_\_\_\_\_\_\_\_\_\_\_\_\_\_ (u daljnjem tekstu: Korisnik)

sklapaju u Koprivnici, dana \_\_\_\_\_\_\_\_\_ 2018. godine

**UGOVOR br.\_\_\_\_\_\_\_\_\_\_**

**o dodjeli financijskih/nefinancijskih sredstava**

**programu/projektu od interesa za**

**opće dobro za 2018. godinu**

Članak 1.

Ugovorne strane suglasno utvrđuju prava i obveze iz ovog Ugovora radi financiranja programa/projekta:

**- Naziv programa/projekta –**

**Davatelj financijskih sredstava financira program/projekt u iznosu od**

**\_\_\_\_\_\_\_\_\_\_ kn (slovima: \_\_\_\_\_\_\_\_\_\_ kuna)**

Krajnji rok za provedbu programa/projekta je do 31.12.2018. godine.

Članak 2.

Sredstva iz članka 1. ovog Ugovora mogu se koristiti isključivo za provedbu programa/projekta iz članka 1. ovog Ugovora, a sve sukladno uvjetima Natječaja za predlaganje programa/projekata od interesa za opće dobro koje provode udruge i neprofitne organizacije za 20\_\_. godinu.

Obrazac Opis programa/projekta iz članka 1. ovog Ugovora i obrazac Proračun programa/projekta iz članka 1. ovog Ugovora koje je Korisnik dostavio Davatelju prijavljujući se na Natječaj za financiranje programa/projekta od interesa za opće dobro koje provode udruge i neprofitne organizacije za 20\_\_. godinu, sastavni su dio ovog Ugovora te čine njegov Prilog 1. (Opis programa/projekta) i Prilog 2. (Proračun programa/projekta).

Članak 3.

Sredstva iz članka 1. ovog Ugovora uplatit će se na žiro račun Korisnika otvoren kod \_\_\_\_\_\_\_\_\_\_\_\_\_\_(navesti naziv i sjedište banke)\_\_\_ banke, IBAN: \_\_\_\_\_\_\_\_\_\_\_\_\_\_\_\_\_\_, sukladno Odluci Uprave Davatelja broj: \_\_\_\_\_\_\_\_\_\_\_\_\_\_\_ od dana \_\_\_\_\_\_\_\_\_\_\_\_.

Članak 4.

Radi kontrole namjenskog korištenja sredstava iz članka 1. ovog Ugovora, Korisnik se obvezuje Davatelju dostaviti Izvješće o provedbi programa/projekta koje treba sadržavati:

1. Opisno izvješće (dostavlja se u tiskanom obliku poštom, ili osobno),
2. Financijsko izvješće (dostavlja se u tiskanom obliku poštom, ili osobno) uz detaljno dokumentiranje svih troškova i prilaganje dokaza:

* za bezgotovinska plaćanja: preslike računa (R1 ili R2) koji glase na Korisnika te pripadajuće bankovne izvode,
* za gotovinska plaćanja: preslike računa (R1 ili R2) koji glase na Korisnika, preslike isplatnica iz blagajne i blagajničkog izvješća,
* dokumentacije vezane uz provedbu programa/projekta, dokaze o provedbi projektnih aktivnosti: potpisne liste, evaluacijske listiće, fotografije s događanja, primjerke publikacija i dr.,
* ostale dokumentacije: putne naloge s pripadajućim prilozima, dokumente na temelju kojih su obavljana plaćanja (ugovori, sporazumi, obračuni honorara) i sl.

Korisnik je obvezan podnijeti Davatelju Opisno izvješće o provedbi programa/projekta u roku od 15 (petnaest) dana od završetka programa/projekta. Izvješća se podnose na propisanim obrascima Davatelja.

Članak 5.

Davatelj pridržava pravo kontinuiranog praćenja i vrednovanja izvršenja programa/projekta Korisnika iz članka 1. ovog Ugovora te preispitivanje financija i troškova u bilo koje vrijeme trajanja financiranja te u razdoblju od 1 (jedne) godine nakon završetka programa/projekta.

Davatelj može neposrednu kontrolu iz stavka 1. ovog članka provesti kroz terenski posjet prostorijama Korisnika i prostoru provedbe programa/projekta, a o namjeri izvršenja neposredne kontrole dužan je obavijestiti Korisnika najmanje 7 (sedam) dana prije kontrole.

Članak 6.

Korisnik ovlašćuje Davatelja da radi nadzora namjenskog korištenja sredstava iz članka 1. ovog Ugovora neposredno kontaktira sve pravne i fizičke osobe kojima je prema priloženoj dokumentaciji Korisnik isplatio novčana sredstva koja je dobio od Davatelja za financiranje programa/projekta iz članka 1. ovog Ugovora.

Članak 7.

Korisnik se obvezuje pravodobno obavijestiti Davatelja o manjim i većim izmjenama programa/projekta koje utječu na ovaj Ugovor.

Manje izmjene programa/projekta iz stavka 1. ovog članka mogu biti:

* izmjene proračuna između proračunskih poglavlja manje od 15%,
* zamjena člana projektnog tima,
* promjena bankovnog računa Korisnika,
* promjena adrese ili drugih kontakata Korisnika,
* manje promjene programa ili projekta koje ne utječu na njegov opseg i ciljeve (npr. manje promjene u vremenskom rasporedu provedbe aktivnosti).

Manje izmjene programa/projekta iz članka 1. ovog Ugovora ne zahtijevaju sklapanje Dodatka ovom Ugovoru.

Veće izmjene programa/projekta iz stavka 1. ovog članka su:

* izmjene proračuna između proračunskih poglavlja veće od 15%,
* dodatak novih aktivnosti u program/projekt,
* promjena programskih/projektnih aktivnosti koje značajno utječu na opseg i ciljeve programa/projekta.

Veće izmjene i dopune programa/projekta iz članka 1. ovog Ugovora zahtijevaju sklapanje **Dodatka Ugovoru** između Davatelja i Korisnika.

Davatelj odlučuje kod svake obavijesti Korisnika iz stavka 1. ovog članka radi li se o manjoj ili većoj izmjeni programa/projekta iz članka 1. ovog Ugovora i sukladno tome odlučuje o potrebi sklapanja Dodatka ovom Ugovoru.

Članak 8.

Izmjene obveza iz ovog Ugovora Korisnik može zatražiti najkasnije 30 dana prije isteka roka izvršenja programa/projekta. **Svaka izmjena ugovornih obveza mora biti zatražena i odobrena u pisanom obliku.**

Ugovor se ne može izmijeniti i/ili dopuniti u svrhu ili s učinkom koji bi doveo u pitanje odluku o financiranju ili postupanje u skladu s načelom jednakog postupanja.

Korisnik ne može prijaviti Davatelju izmjene u provedbi programa/projekta ili prenamjenu pojedinih stavki proračuna nakon razdoblja provedbe iz članka 1. ovog Ugovora.

Zahtjev za dodatak ovom Ugovoru zbog većih izmjena programa/projekta iz članka 1. ovog Ugovora, Korisnik je obvezan dostaviti Davatelju u pisanom obliku uz obrazloženje i popratnu dokumentaciju kojom se opravdava taj zahtjev.

Davatelj ima pravo ne odobriti prenamjenu dijela sredstava ako se time bitno mijenja sadržaj i priroda programa/projekta ili ako zahtjev nema utemeljenje u objektivnim razlozima za prenamjenu.

Odluku o odobrenju ili neodobrenju izmjena ovog Ugovora, Davatelj mora donijeti u roku od 20 (dvadeset) radnih dana od dana dostave pismenog zahtjeva Korisnika

Članak 9.

Ako Davatelj utvrdi da je Korisnik nenamjenski koristio sredstva financijske potpore za izvršenje programa/projekta iz članka 1. ovog Ugovora ili nije proveo program/projekt u ugovorenom razdoblju, ako nije podnio odgovarajuća izvješća u roku i sa sadržajem određenim u članku 4. ovog Ugovora ili ako Korisnik ne omogući Davatelju nadzor nad namjenskim korištenjem sredstava sukladno članku 5. i članku 6. ovog Ugovora, daljnja isplata financijskih sredstava bit će obustavljena, a Korisnik je dužan vratiti Davatelju primljena nenamjenski utrošena ili neutrošena sredstva, u roku od 30 (trideset) dana od dana primitka pisane obavijesti Davatelja o obvezi vraćanja isplaćenih sredstava.

Članak 10.

Ako Davatelj utvrdi da Korisnik nije ispunio obveze iz ovog Ugovora, uskratit će pravo na dodjelu financijskih sredstava programima/projektima Korisnika u sljedećoj kalendarskoj godini.

Članak 11.

Korisnik se obvezuje na svim tiskanim, video i drugim materijalima vezanim uz program/projekt iz članka 1. ovog Ugovora istaknuti naziv Davatelja kao institucije koja financira program/projekt.

Članak 12.

Davatelj ne snosi odgovornost, neposrednu ili posrednu, za štete proizašle iz bilo koje aktivnosti Korisnika u provedbi programa/projekta iz članka 1. ovog Ugovora.

Članak 13.

Potpisom ovog Ugovora Korisnik se obvezuje da kao primatelj bespovratnih sredstava iz javnih izvora za provođenje programa/projekta od interesa za opće dobro neće sudjelovati u promidžbi političkih stranaka niti prikupljati financijska sredstva za financiranje političkih stranaka za sve vrijeme trajanja ovog Ugovora.

Članak 14.

U slučaju spora u vezi provedbe ovog Ugovora, ugovorne strane se obvezuju spor riješiti sporazumno. U slučaju nemogućnosti rješavanja spora mirnim putem, ugovorne strane ugovaraju nadležnost Općinskog suda u Koprivnici.

Članak 15.

Za svaki oblik komunikacije-dostavu obavijesti o izmjenama programa/projekta zahtjeva za izmjenu/dopunu Ugovora i dostavu Izvješća-koji je povezan s ovim Ugovorom, potrebno je navesti referentni broj Ugovora i naziv programa/projekta te isto poslati na sljedeće adrese:

Za Davatelja

Koprivničke vode d.o.o.

Mosna ulica 15a, Koprivnica

048/493-756

info@kcvode.hr

Članak 16.

Ovaj Ugovor sastavljen je u tri (3) istovjetna primjerka, od kojih 1 (jedan) primjerak zadržava Korisnik, a 2 (dva) primjerka Davatelj.

Članak 17.

Ugovorne strane prihvaćaju prava i obveze utvrđene ovim Ugovorom te ga u znak prihvata vlastoručno potpisuju.

U Koprivnici, dana \_\_\_\_\_\_\_\_\_\_ 2018. godine

|  |  |  |
| --- | --- | --- |
| **KORISNIK** |  | **DAVATELJ** |
| Funkcija osobe ovlaštene za zastupanje, ime i prezime |  | Predsjednik Uprave  Zdravko Petras, dipl.ing.građ. |